Aosta
        
         (by)
Store norske leksikon,Geografi,Verdens geografi,Europa,Italias geografi
Aosta er en by i det nordlige Italia, hovedstad i regionen Valle d'Aosta, ved møtepunktet for veiene over Lille og Store St. Bernhard og for trafikken gjennom tunnelen under Mont Blanc. Byen har 33 964 innbyggere (2020).
Aosta er et handelssenter med turisme og vintersport som viktige næringsveier.Byen ble grunnlagt av romerne under keiser Augustus i 25 f.Kr. under navnet Augusta Praetoria. Store deler av det romerske gatenettet er bevart. Det er betydelige minnesmerker fra romersk tid, blant annet teatret, deler av bymurene og en triumfbue til ære for Augustus. I byen finnes det også en flott romansk klostergård fra 1200-tallet i Sant'Orso.Aosta er Anselm av Canterburys fødested. Les mer i Store norske leksikon Italia Byer i Italia